en fr cs da da fr he en da da it de en fr da en da da da da da en en da ca da da es fr fr da it da sv en da da da da da da da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Da mine piger var små læste vi ofte Peddersen & Findus, hvor katten Findus skulle have pandekagekage til sin fødselsdag. Vi snakkede tit om den pandekagekage, men fik vi nogensinde bagt den – næ!
Her i sommer havde min datter lyst til lagkage, men da sommerhuset kun bød på en KÆMPE springform, endte vi med at prøve kræfter med pandekagekagen i stedet – og sikke et hit! Vi lavede faktisk en mere blot en uges efter, og fik derfor prøvet to forskellige; én med jordbær, og én med kirsebær. Jeg vil vove den påstand, at kagen smager godt med alle former for bær, så kast dig ud i det; jeg har i hvert fald nogle lækre ribs fra Ømosebær liggende på frost, der gerne må komme i en pandekagekage snarest.
Vi bagte 10-11 pandekage på en forholdsvis lille pande (20 cm i diameter), og lavede en lækker creme af bær, sukker, husblas og flødeskum. Alt efter typen af bær, kan man koge dem eller blot mose dem; jordbærrene blev moset med flormelis, og kun en lille klat varmet op for at smelte husblassen, hvorimod kirsebærrene fik et opkog med sukker, førend de blev blendet. Prøv dig frem, men lov mig at prøve denne lækre måde at lave lagkage på.
Disclaimer: Kirsebærrene på billederne ligner moreller i farven, men er vilde kirsebær, som vi plukkede i juli måned.
evt. et nip kardemomme
lidt smør til bagning
2 dl udstenede kirsebær (jordbær, hindbær, brombær…)
50-75 g sukker efter smag
Start med pandekagerne: Bland mel med sukker, citronskal, salt og evt. kardemomme i en skål. Slå æggene ud heri og pisk det sammen med et piskeris. Tilsæt mælken imens du pisker (Du kan også bare komme hele baduljen i en blender og give det et par drøn). Hæld dejen over i et litermål og lad den hvile i ca. 20 minutter. Smelt lidt smør på en lille pande og bag en stak pandekager. Når du har brugt al dejen, fordeler du pandekagerne på et stort stykke bagepapir, så de kan køle af.
Til cremen lægger du husblas i en skål med koldt vand i mindst 20 minutter. Kom kirsebær i en lille gryde sammen med sukker. Giv det et opkog til sukkeret er smeltet, og blend det til en grov mos med en stavblender – smag efter om der skal mere sukker i. Pres vandet fra husblassen og lad den smelte i den varme frugtmos. Lad mosen afkøle til stuetemperatur.
Pisk fløden til blødt skum og vend det i frugtmosen.
Kom en kold pandekage på et fad, og kom en god spiseskefuld creme på; smør det ud. Læg endnu en pandekage på, og endnu en skefuld fyld. Fortsæt til alle pandekagerne er brugt. Sæt kagen på køl i mindst 1 time, til cremen har sat sig.
Pynt kagen efter bedste evne og server den sammen med et glas portvin eller lignende.
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.